Члан 2

Породицу у смислу ове одлуке чине родитељи који живе у брачној или ванбрачној заједници, односно старатељи, хранитељи, усвојитељи и деца, као и сродници у правој линији, а у побочној до другог степена сродства, под условом да живе у заједничком домаћинству.

Заједничким домаћинством, из претходног става, сматра се заједница живљења, привређивања и трошења средстава.

Члан 19

Право на бесплатну ужину имају деца предшколског узраста која похађају припремни предшколски програм у трајању од четири сата дневно у предшколској установи или у школи и деца основношколског узраста која похађају основне школе на територији Града Ниша и то:

- треће и четврто дете у породици,

- дупли близанци, тројке и четворке,

- деца палих бораца и ратних војних инвалида,

- деца са сметњама у развоју,

- деца лишена родитељског старања,

- деца из породица које остварују приходе до износа минималног нивоа социјалне сигурности.

Право на бесплатну ужину остварује се на основу захтева родитеља, хранитеља или старатеља, и документације о испуњености услова за остваривање права.

Члан 24

Право на потпуно регресирање трошкова боравка у Предшколској установи "Пчелица" Ниш (бесплатан боравак) имају:

- треће и четврто дете у породици;

- дупли близанци, тројке и четворке;

- деца ратних војних инвалида;

- деца са сметњама у развоју;

- деца лишена родитељског старања;

- деца из породица које остварују приходе до износа минималног нивоа социјалне сигурности.

Право на потпуно регресирање трошкова боравка у Предшколској установи "Пчелица" Ниш (бесплатан боравак) остварује се на основу захтева родитеља, односно старатеља са документацијом потребном за остваривање права.

Захтев се подноси надлежној управи за послове дечије заштите.

Управа као првостепени орган решењем одлучује о признавању права.

Против решења којим надлежна управа одлучује о праву на бесплатни боравак деце у Предшколској установи "Пчелица" Ниш, може се изјавити жалба, која се подноси првостепеном органу у року од 8 дана од дана пријема решења.

По жалби одлучује у другом степену Градско веће Града Ниша.